Гульня “Слабае звяно”

1 вядучы:

…Я з той краіны, што ў век беспрасветны

Ясны прамень нарадзіла – Скарыну

І песню для славы дала сусветнай

Адаму Міцкевічу – роднаму сыну.

2 вядучы:

З краіны, дзе Каліноўскага слова

Лес віл ды кос на цара ўздымала,

Дзе голасам чыстым у час суровы

Зваў з цемры люд свой Янка Купала.

1 вядучы:

Там, дзе месца нідзе не знаходзілі каты

Ад куль партызанскіх і ад гранатаў.

Былі ў партызанах там дрэвы і хаты,

Была ў партызанах сама зямля там.

2 вядучы:

Разносяць па свеце краіны той славу

Асілкі-БелАЗы – шырокі канвеер!

Краіны той голас высокі па праву

Гучыць паміж роўных на ўсіх асамблеях!

1 вядучы:

Я з той краіны, дзе ліпень купае

Зару ўсю ноч у ставах птушыных

І дзе стагоддзі агнёў Купалля,

Чырванакрылых, не патушылі.

2 вядучы:

Дзе песню новую да небакраю

Нясе маладосць па шляхах вясновых

І плешча мора – вечна жывая,

Мая беларуская звонкая мова!

Кастусь Цвірка

1 вядучы:

Адкрываю, як свет, нанова

Беларускае роднае слова,

Пералівістае, як праменьчык,

Вясёлкавае, як ручэй,

Цёплае, як агеньчык

Добрых тваіх вачэй,

2 вядучы:

Светлае, як маланка,

Гнеўнае, як пярун,

Ціхае, як калыханка,

Вечнае, як Беларусь!

Анатоль Канапелька

1 вядучы:

Добры дзень, паважаныя сябры!

2 вядучы:

Мы рады вітаць вас сёння ў гэтай зале!

1 вядучы:

Запрашаем вас усіх на гульню “Слабае звяно”. Просім удзельнікаў падняцца на сцэну. ( Вядучы называе прозвішчы і імёны ўдзельнікаў, і яны па чарзе выходзяць.)

2 вядучы:

Паслухайце, калі ласка, умову гульні. Гульня будзе скдадацца з пяці раундаў, у кожным з іх вы павінны будзеце адказаць на шэсць пытанняў. Хто з вас дасць меншую колькасць правільных адказаў, выбывае. Пытанні будуць задавацца па чарзе, адказваць трэба хутка і толькі на сваё пытанне. Калі адказу няма, гаварыць “не ведаю”.

**Першы раунд**

(пытанні для сямі ўдзельнікаў)

1. Колькі галосных гукаў у беларускай мове? ***(Шэсць.)***
2. Як называецца раздзел мовазнаўства, які вычае гукі мовы? ***(Фанетыка.)***
3. Колькі самастойных часцін мовы ? ***(Шэсць.)***
4. Як назыаецца **вымаўленне аднаго са складоў з большай сілай голасу? *(Націск.)***
5. Назавіце самастойную нязменную часціну мовы. ***(Прыслоўе.)***
6. Колькі санорных гукаў у беларускай мове? ***(Адзінаццаць.)***
7. Як называецца раздзел мовазнаўства**, які вывучае часціны мовы? *(Марфалогія.)***
8. Ці правільнае сцвярджэнне: **назоўнікі змяняюцца па родах, ліках і склонах?** ***(Няправільнае: назоўнік не змяняецца па родах, а мае род.)***
9. Назавіце прозвішча **Янкі Купалы.** ***(Луцэвіч Іван Дамінікавіч.)***
10. Каму з беларускіх пісьменнікаў належыць зборнік **“Вянок”?** ***(Максіму Багдановічу.)***
11. Полацкая князёўна, дачка Рагвалода. ***(Рагнеда.)***
12. Назавіце псеўданім **Канстанціна Міхайлавіча Міцкевіча.** ***(Якуб Колас.)***
13. Назавіце аўтара паэмы **“Песня пра зубра”.** ***( Мікола Гусоўскі.)***
14. З імем якога беларускага пісьменніка звязана геаграфічная назва **Ляўкі?** ***(Янкі Купалы: там яго дача.)***
15. Вышэйшы пункт напружання ў развіцці дзеяння. ***(Кульмінацыя.)***
16. Назавіце імя і прозвішча майстра, які па замове Е.Полацкай зрабіў славуты крыж***. (Лазар Богша.)***
17. Якога з пералічаных колераў няма на беларускім сцязе: **зялёны, сіні, чырвоны, белы?** ***(Сіняга.)***
18. Падабярыце сінонім да фразеалагізма **“душа ў душу”. *(Дружна.)***
19. Што такое **абрэвіятура?** ***(Складана-скарочанае слова.)***
20. Падбярыце антонім да слова **ўсе**. ***(Ніхто.)***
21. Якой літары пастаўлены помнік у Полацку? ***(Літары ў.)***
22. Падбярыце сінонім да словазлучэння **“вусная народная творчасць”.** ***(Фальклор.)***
23. Які беларускі пісьменнік друкаваў свае творы пад псеўданімам **Мацей Бурачок? *( Францішак Багушэвіч.)***
24. Пра каго гавораць**: іграе першую скрыпку? *(Пра таго, хто выконвае вядучую ролю.)***

**Другі раунд**

(пытанні для шасці ўдзельнікаў)

1. Назавіце імя палацкага князя, празванага ў народзе **Чарадзеем.** ***(Усяслаў)***
2. Апісанне свайго жыцця. ***(Аўтабіяграфія.)***
3. Якую назву меў пашыраны і папулярны ў мінулыя часы на Беларусі лялечны тэатр***? (Батлейка.)***
4. Назавіце свецкае імя **Еўфрасінні Полацкай*. (Прадслава.)***
5. Эпічны твор вялікай формы. ***(Раман.)***
6. Падбярыце сінонім да слова **кветка*. (Краска.)***
7. Перакладзіце на рускую мову слова **альтанка**. ***(Беседка.)***
8. Замяніце адным словам фразеалагізм **“табаку важыць*”. (Драмаць.)***
9. Сугучнасць слоў або іх частак у вершаванай мове***. (Рыфма.)***
10. Назавіце раку, на якой адбывалася бітва,апісаная невядомым аўтарам у паэме “Слова пра паход Ігаравы”. ***(Няміга.)***
11. Як называюцца ўсе склоны, акрамя назоўнага? (ускосныя.)Падбярыце сінонім да фразеалагізма **“на шапачны разбор*”. (Позна.)***
12. Хто такая “**доктарша”?** ***(Жонка доктара.)***
13. Як называюцца словы, блізкія па значэнні? ***(Сінонімы.)***
14. Колькі абласцей ў Беларусі? ***(Шэсць.)***
15. Прадоўжыце радок**: сцяг, герб, … *(Гімн.)***
16. Падбярыце сінонім да словазлучэння **“вусная народная творчасць”.** ***(Фальклор.)***
17. Які беларускі пісьменнік друкаваў свае творы пад псеўданімам **Мацей Бурачок? *( Францішак Багушэвіч.)***
18. Пра каго гавораць: **іграе першую скрыпку**? ***(Пра таго, хто выконвае вядучую ролю.)***

**Трэці раунд**

(пытанні для пяці ўдзельнікаў)

1. Колькі склонаў у сучаснай беларускай мове? ***(Шэсць.)***
2. Хто з беларускіх пісьменнікаў нарадзіўся ў фальварку **Вязынка?** (***Янка Купала)***
3. Прадоўжыце прыказку: **Якая птушка, такая і** … ***(песня).***
4. З якога твора радкі: **“Мой родны кут, як ты мне мілы, забыць цябе не маю сілы”**? ***(З паэмы “Новая зямля” Якуба Коласа.)***
5. Назавіце аўтараў гімна Беларусі.
6. Якое возера называецца беларускім морам? ***(Нарач.)***
7. Дзяржава ўсходніх славян, якая ўзнікла ў ІХ стагоддзі? ***(Кіеўская Русь.)***
8. Даслоўная вытрымка з якога-небудзь выказвання. ***(Цытата.)***
9. Што робіць **грабар?** (***Капае зямлю.)***
10. Што такое **валошка*? (Васілёк.)***
11. Як называецца **надрадковы знак у выглядзе коскі? (*Апостраф.)***
12. Хто такі **кінолаг*? (Спецыяліст, які вывучае сабак.)***
13. Што абазначае фразеалагізм “**дражніць гусей”?** (***Злаваць кагосьці.)***
14. Якога роду назоўнік **“дроб”?** ***(Мужчынскага.)***
15. Чым займаецца **бортнік?** (***Даглядае пчол.)***

**Чацвёрты раунд**

(пытанні для чатырох удзельнікаў)

1. Як называецца лірычны верш з чатырнаццаці радкоў з асаблівай рыфмоўкай? ***(Санет.)***
2. Як называюць мовы, якія зніклі з ужытку? ***(Мёртвыя.)***
3. Чалавек, які ведае шмат моў? ***(Паліглот.)***
4. Назавіце першы зборнік Янкі Купалы. ***(“Жалейка”.)***
5. Які ганарар атрымаў Кастусь Міцкевіч за свой першы верш? ***(Рубель ад бацькі.)***
6. Прадоўжыць прыказку**: Навука хоць намучыць, але жыць**… ***(навучыць.)***
7. Язычніцкі бог грому і маланкі***.(Пярун.)***
8. Што такое **кляштар?** ***(Каталіцкі манастыр.)***
9. Перакладзіце на беларускую мову слова **вэлюм.** ***(Фата.)***
10. Пра каго гавораць: “**срэляны верабей”?** (***Пра вопытнага чалавека.)***
11. Назавіце адным словам ***“*вялікі камень*”.*** ***(Валун.)***
12. Якога роду назоўнік **“плакса”?** ***(Агульнага.)***

**Фінал**

Усе удзельнікі, якія дайшлі да фіналу, адказваюць пісьмова на аднолькавыя пытанні.

1. Як раней называліся **канікулы?** ***(Вакацыі.)***
2. Што азначае слова **“біблія”** ў перакладзе з грэчаскай мовы? ***(Кніга.)***
3. Аднакаранёвыя словы, якія належаць да адной часціны мовы, маюць блізкае гучанне, але рознае значэнне. (***Паронімы.)***
4. Часціна мовы, якая не адносіцца ні да самастойных, ні да службовых. ***(Выклічнік.)***
5. Што такое **дзядзінец?** ***( Двор.)***
6. Перакладзіце на беларускую мову слова **“валежник”.** ***(Буралом.)***

**Дадатковыя пытанні.**

1. Як называецца часціна мовы, якая ўказвае на прадметы, прыметы, колькасць, яле не называе іх? ***(Займеннік.)***
2. Від рэлігійнай літаратуры, апавяданне пра жыццё духоўнай ці свецкай асобы, кананізаванай хрысціянскай царквой. ***(Жыціе.)***
3. Як называецца раздзел мовазнаўства, у якім вывучаюцца правілы вымаўлення слоў? ***(Арфаэпія.)***
4. Які горад быў першай сталіцай Вялікага Княства Літоўскага? ***(Навагрудак.)***
5. Падбярыце сінонім да слова **“адуванчык”. *(Дзьмухавец.)***
6. Як называецца ўласцівасць слова мець некалькі значэнняў? ***(Мнагазначнасць.)***
7. Што абазначае фразеалагізм **“на адной назе”? *(Хутка.)***
8. Як называецца марфема, якая стаіць перад коранем? (***Прыстаўка.)***
9. Найдрабнейшая адзінка мовы***. (Гук.)***
10. Што такое **“флексія”?** ***(Канчатак.)***
11. Як называюцца літары **я, е, ё, ю, і? *(Ётавыя.)***
12. Як называецца сказ, у якім дзве і больш граматычных асноў? ***(Складаны.)***
13. Назавіце аўтара паэмы “Новая зямля”. ***(Якуб Колас.)***
14. Пра каго гавораць **“макам рассыпаецца”?** ***( Хто хоча дагадзіць.)***

**1 вядучы**

Дзе мой край? Там, дзе вечную песню пяе Белавежа,

Там, дзе Нёман на захадзе помніць варожую кроў,

Дзе на ўзвышшах Наваградскіх дрэмлюць суровыя вежы

І вішнёвыя хаты глядзяцца ў шырокі Дняпро.

**2 вядучы**

Ты ляжыш там, дзе сіняя Прыпяць ласкава віецца,

Дзе Сафія плыве над Дзвіною, нібы карабель…

Там, дзе сэрца маё з першым крокам, як молат, заб’ецца,

Калі б нават сляпым і глухім я прыйшоў да цябе.

**1 вядучы**

Што сляпым? Нават мёртвым успомню высокія зоры,

Над ракою чырвонай і цьмянай палёт кажаноў,

Белы ветразь на сініх, на гордых, як мора,азёрах,

І бары-акіяны, і неба – разлівы ільноў.

**2 вядучы**

Дзе мой край?

Там, дзе людзі ніколі не будуць рабамі,

Што за поліўку носяць ярмо ў безнадзейнай турме,

Дзе асілкі-хлапцы маладымі ўзрастаюць дубамі,

А мужчыны, як скалы, - ударыш, і зломіцца меч.

**1 вядучы**

Дзе мой край?

Там, дзе мудрыя продкі ў хвоях паснулі,

Дзе жанчыны, як радасны сон у стагах на зары,

А дзяўчаты, як дождж залаты. А сівыя матулі,

Як жніўё з павуціннем і добрае сонца ўгары.

**2 вядучы**

Там звіняць неўміручыя песні на поўныя грудзі.

Там спрадвеку гучыць мая мова, булатны клінок.

Тая гордая мова, якую й тады не забудзеш,

Калі сонца з зямлёю ў апошні заглыбяцца змрок.

**1 вядучы**

Ты – наш край.

Ты – чырвоная груша над дзедаўскім домам,

Лістападаўскіх знічак густых фасфарычная раць,

Ты – наш сцяг, што нікому, нікому на свеце, нікому

Не дамо абсмяяць, апаганіць, забыць ці мячом зваяваць.

Мы клянёмся табе баразной сваёй першай на полі

І апошняй раллёй, на якую ўпадзём у журбе.

Мы клянёмся табе, што ніколі,

Ніколі,

Ніколі,

Так,

Ніколі не кінем,

Не кінем,

Не кінем цябе.

**Уладзімір Караткевіч.**

Дзе мой край? Там, дзе вечную песню пяе Белавежа,

Там, дзе Нёман на захадзе помніць варожую кроў,

Дзе на ўзвышшах Наваградскіх дрэмлюць суровыя вежы

І вішнёвыя хаты глядзяцца ў шырокі Дняпро.

Ты ляжыш там, дзе сіняя Прыпяць ласкава віецца,

Дзе Сафія плыве над Дзвіною, нібы карабель…

Там, дзе сэрца маё з першым крокам, як молат, заб’ецца,

Калі б нават сляпым і глухім я прыйшоў да цябе.

Што сляпым? Нават мёртвым успомню высокія зоры,

Над ракою чырвонай і цьмянай палёт кажаноў,

Белы ветразь на сініх, на гордых, як мора,азёрах,

І бары-акіяны, і неба – разлівы ільноў.

Дзе мой край?

Там, дзе людзі ніколі не будуць рабамі,

Што за поліўку носяць ярмо ў безнадзейнай турме,

Дзе асілкі-хлапцы маладымі ўзрастаюць дубамі,

А мужчыны, як скалы, - ударыш, і зломіцца меч.

Дзе мой край?

Там, дзе мудрыя продкі ў хвоях паснулі,

Дзе жанчыны, як радасны сон у стагах на зары,

А дзяўчаты, як дождж залаты. А сівыя матулі,

Як жніўё з павуціннем і добрае сонца ўгары.

Там звіняць неўміручыя песні на поўныя грудзі.

Там спрадвеку гучыць мая мова, булатны клінок.

Тая гордая мова, якую й тады не забудзеш,

Калі сонца з зямлёю ў апошні заглыбяцца змрок.

Ты – наш край.

Ты – чырвоная груша над дзедаўскім домам,

Лістападаўскіх знічак густых фасфарычная раць,

Ты – наш сцяг, што нікому, нікому на свеце, нікому

Не дамо абсмяяць, апаганіць, забыць ці мячом зваяваць.

Мы клянёмся табе баразной сваёй першай на полі

І апошняй раллёй, на якую ўпадзём у журбе.

Мы клянёмся табе, што ніколі,

Ніколі,

Ніколі,

Так,

Ніколі не кінем,

Не кінем,

Не кінем цябе.

**Уладзімір Караткевіч.**

**Дадатковыя пытанні.**

1. Як называецца часціна мовы, якая ўказвае на прадметы, прыметы, колькасць, яле не называе іх? ***(Займеннік.)***
2. Від рэлігійнай літаратуры, апавяданне пра жыццё духоўнай ці свецкай асобы, кананізаванай хрысціянскай царквой. ***(Жыціе.)***
3. Як называецца раздзел мовазнаўства, у якім вывучаюцца правілы вымаўлення слоў? ***(Арфаэпія.)***
4. Які горад быў першай сталіцай Вялікага Княства Літоўскага? ***(Навагрудак.)***
5. Падбярыце сінонім да слова **“адуванчык”. *(Дзьмухавец.)***
6. Як называецца ўласцівасць слова мець некалькі значэнняў? ***(Мнагазначнасць.)***
7. Што абазначае фразеалагізм **“на адной назе”? *(Хутка.)***
8. Як называецца марфема, якая стаіць перад коранем? (***Прыстаўка.)***
9. Найдрабнейшая адзінка мовы***. (Гук.)***
10. Што такое **“флексія”?** ***(Канчатак.)***
11. Як называюцца літары **я, е, ё, ю, і? *(Ётавыя.)***
12. Як называецца сказ, у якім дзве і больш граматычных асноў? ***(Складаны.)***
13. Назавіце аўтара паэмы “Новая зямля”. ***(Якуб Колас.)***
14. Пра каго гавораць **“макам рассыпаецца”?** ***( Хто хоча дагадзіць.)***

**Фінал**

Усе удзельнікі, якія дайшлі да фіналу, адказваюць пісьмова на аднолькавыя пытанні.

1. Як раней называліся **канікулы?** ***(Вакацыі.)***
2. Што азначае слова **“біблія”** ў перакладзе з грэчаскай мовы? ***(Кніга.)***
3. Аднакаранёвыя словы, якія належаць да адной часціны мовы, маюць блізкае гучанне, але рознае значэнне. (***Паронімы.)***
4. Часціна мовы, якая не адносіцца ні да самастойных, ні да службовых. ***(Выклічнік.)***
5. Што такое **дзядзінец?** ***( Двор.)***
6. Перакладзіце на беларускую мову слова **“валежник”.** ***(Буралом.)***